2.

Avaliku teenindamise kohustuste muudatused on järgmised: A. Minimaalne lennusagedus ja minimaalne reisijakohtade arv nädalas igal liinil Ateena–Astypálaia Neli edasi-tagasi lendu nädalas, kokku 120 reisijakohta kummaski suunas kogu talve jooksul. Viis edasi-tagasi lendu nädalas, kokku 150 reisijakohta kummaski suunas kogu suve jooksul. Ateena–Ikaria Viis edasi-tagasi lendu nädalas, kokku 175 reisijakohta kummaski suunas kogu talve jooksul. Seitse edasi-tagasi lendu nädalas, kokku 245 reisijakohta kummaski suunas kogu suve jooksul. Ateena–Leros Kuus edasi-tagasi lendu nädalas, kokku 210 reisijakohta kummaski suunas kogu talve jooksul. Kümme edasi-tagasi lendu nädalas, kokku 350 reisijakohta kummaski suunas kogu suve jooksul. Ateena–Milos Seitse edasi-tagasi lendu nädalas, kokku 245 reisijakohta kummaski suunas kogu talve jooksul. Kaheksa edasi-tagasi lendu nädalas, kokku 280 reisijakohta kummaski suunas kogu suve jooksul. Thessaloniki–Samos Kolm edasi-tagasi lendu nädalas, kokku 90 reisijakohta kummaski suunas kogu talve jooksul. Neli edasi-tagasi lendu nädalas, kokku 120 reisijakohta kummaski suunas kogu suve jooksul. Thessaloniki–Chios Kolm edasi-tagasi lendu nädalas, kokku 90 reisijakohta kummaski suunas kogu talve jooksul. Neli edasi-tagasi lendu nädalas, kokku 120 reisijakohta kummaski suunas kogu suve jooksul. Limnos–Mytlini–Chios–Samos–Rhodos Limnos–Mytilini–Rhodos Kaks edasi-tagasi lendu nädalas, kokku 40 reisijakohta kummaski suunas kogu aasta jooksul. Limnos–Mytilini–Chios–Rhodos Üks edasi-tagasi lend nädalas, kokku 20 reisijakohta kummaski suunas kogu aasta jooksul. Limnos–Mytilini–Samos–Rhodos Üks edasi-tagasi lend nädalas, kokku 20 reisijakohta kummaski suunas kogu aasta jooksul. Limnos–Mytlini–Chios–Samos–Rhodos Üks edasi-tagasi lend nädalas, kokku 20 reisijakohta kummaski suunas kogu aasta jooksul. Rhodos–Kárpathos–Kasos–Sitia Rhodos–Kárpathos Neli edasi-tagasi lendu nädalas, kokku 200 reisijakohta kummaski suunas kogu talve jooksul. Kuus edasi-tagasi lendu nädalas, kokku 300 reisijakohta kummaski suunas kogu suve jooksul. Rhodos–Kárpathos–Kasos–Sitia Neli edasi-tagasi lendu nädalas, kokku 200 reisijakohta kummaski suunas kogu talve jooksul. Kuus edasi-tagasi lendu nädalas, kokku 300 reisijakohta kummaski suunas kogu suve jooksul. Alexandroúpoli–Sitia Kaks edasi-tagasi lendu nädalas, kokku 40 reisijakohta kummaski suunas kogu talve jooksul. Kolm edasi-tagasi lendu nädalas, kokku 60 reisijakohta kummaski suunas kogu suve jooksul. Aktion–Sitia Kaks edasi-tagasi lendu nädalas, kokku 40 reisijakohta kummaski suunas kogu talve jooksul. Kolm edasi-tagasi lendu nädalas, kokku 60 reisijakohta kummaski suunas kogu suve jooksul. Talve- ja suveperioodid määrab kindlaks Rahvusvaheline Lennutranspordi Assotsiatsioon (IATA). Kui ühe liini kõigi lendude täituvusmäär on eelmisel perioodil kasvanud 75 % võrra, võib minimaalset iganädalast lennusagedust ja minimaalset kohtade arvu vastavalt registreeritud kasvule suurendada. Lennusageduse ja kohtade arvu suurenemisest teatatakse lennuliinil tegutsevale lennuettevõtjale tähitud kirjaga kuus kuud enne selle kohaldamist, kuid otsus ei jõustu enne, kui Euroopa Komisjon on selle Euroopa Liidu Teatajas avaldanud. Kui kasutuses olevatel lennukitel puudub iganädalasele minimaalsele kohtade arvule vastav nõutud veomaht (sätestatud punkti 2 alapunktis A), võib lennusagedust vastavalt suurendada. Kui lennud jäetakse ära ilmastikutingimuste tõttu, tuleb need nädala nõuete täitmiseks teha kohe järgmistel päevadel, võttes arvesse punkti 2 alapunktis A sätestatud minimaalset kohtade arvu. B. Piletihinnad Ühe suuna turistiklassi pileti hind ei tohi ületada järgmisi määrasid: — Ateena–Astypálaia: 58,50 EUR; — Ateena–Ikaria: 52,20 EUR; — Ateena–Leros: 59,60 EUR; — Ateena–Milos: 41,70 EUR; — Thessaloniki–Samos: 76,40 EUR; — Thessaloniki–Chios: 66 EUR; — Limnos–Rhodos: 64,80 EUR; — Limnos–Mytilini: 41,70 EUR; — Limnos–Chios: 41,70 EUR; — Limnos–Samos: 41,70 EUR; — Mytilini–Chios: 33,50 EUR; — Mytilini–Samos: 41,70 EUR; — Mytilini–Rhodos: 58,50 EUR; — Chios–Samos: 33,50 EUR; — Chios–Rhodos: 46 EUR; — Samos–Rhodos: 41,70 EUR; — Rhodos–Kasos: 39,60 EUR; — Rhodos–Kárpathos: 33,50 EUR; — Rhodos–Sitia: 48 EUR; — Kárpathos–Sitia: 48 EUR; — Kasos–Sitia: 42,80 EUR; — Kárpathos–Kasos: 27 EUR; — Alexandroúpoli–Sitia: 79,50 EUR; — Aktion–Sitia: 79,50 EUR. Eespool esitatud piletihinnad võivad tõusta lennuteenuse osutamisega kaasnevate kulude ettenägematu kasvu tõttu lennuettevõtjast mitteolenevatel põhjustel. Hinnatõusust teatatakse lennuliini teenindavale lennuettevõtjale ja see jõustub pärast seda, kui Euroopa Komisjon avaldab selle Euroopa Liidu Teatajas. C. Teenuse pidev jätkumine Vastavalt määruse (EMÜ) nr 2408/92 artikli 4 lõike 1 punktile c peab lennuettevõtja, kes kavatseb nimetatud lennuliinidel regulaarlende korraldada, võtma kohustuse teostada lende katkematult vähemalt kaheteistkümne kuu jooksul. Lennuettevõtja süül ärajäänud lendude arv ei tohi ületada 2 % lendude aastastest koguarvust, välja arvatud juhul, kui lendude ärajäämise tingis vääramatu jõud. Lennuettevõtja peab teatama tsiviillennundusameti õhuvedude direktoraadi kahepoolsete lennundusalaste lepingute osakonnale igast kavatsusest katkestada tegevus eespool nimetatud lennuliinidel vähemalt kuus kuud varem. D. Asjaomaste lennuliinide eripära tõttu peavad lennuettevõtjad olema valmis tõendama, et kõnealustel lennuliinidel reisijaid teenindav lennuki personal valdab kreeka keelt.